রাজশাহী (বাংলাটাইমস টুয়েন্টিফোর ডটকম) : রাজশাহীর গোদাগাড়ী উপজেলার শিমলা গ্রামে আদিবাসী মহিলা মরিয়ম মুর্মুকে গণধর্ষণ ও হত্যার ঘটনার সঙ্গে জড়িতদের দ্রুত গ্রেপ্তার ও বিচারের দাবি করেছেন আদিবাসীরা। মঙ্গলবার মানববন্ধন করে তারা এ দাবি জানান। আদিবাসী উন্নয়ন সংস্থার আয়োজনে নগরীর সাহেববাজার জিরোপন্টে এলাকায় এ মানববন্ধন করা হয়। মানববন্ধনে আদিবাসী ছাড়াও বিভিন্ন  পেশাজীবী সংগঠনের প্রতিনিধিরা অংশ নেন।  জাতীয় আদিবাসী পরিষদের রাজশাহী জেলা শাখার সভাপতি বিমল চন্দ্র রাজোয়ার সভাপতিত্বে মনববন্ধনে বক্তব্য রাখেন, জাতীয় আদিবাসী পরিষদের কেন্দ্রীয় কমিটির সভাপতি অনিল মারান্ডি, আদিবাসী নেতা গনেশ মার্ডি, মাকারিয়াস ডুমুরী, সচেতনের নিবাহী পরিচালক হাসিনুল ইসলাম চুন্নু, জেলা মহিলা পরিষদের সাধারণ সম্পাদক কল্পনা রায়।  উল্লেখ্য, গোদাগাড়ীর সিমলা গ্রামের আদিবাসী বিধবা মহিলাকে গত শনিবার দিবাগত রাতে পলাক্রমে ধর্ষণ ও শ্বাসরোধ করে হত্যার পর পুকুর পাড়ের একটি গাছের সঙ্গে বিবস্ত্র লাশ ঝুলিয়ে  রাখে দুর্বিত্তরা। রোববার সকালে পুলিশ তার ঝুলন্ত লাশ উদ্ধার করে।